**पहिलो बैठकका निर्णयहरु (२०७३।३।१७)**

* सवै सरकारी सेवाप्रदायक निकायहरुले सेवाप्रवाहको वैकल्पिक व्यवस्था गर्न नसकेको अवस्थामा स्थानीय तथा सामुदायिक तहमा प्रत्यक्ष र अति आवश्यक सेवा पुर्‍याउने र नयाँ विशिष्टिकृत सेवा प्रदान गर्ने प्रयोजन वाहेक थप नयाँ संगठन र दरबन्दी सिर्जना नगर्ने । यो व्यवस्था सवै सार्वजनिक निकायहरु तथा हालका स्थानीय निकायहरुमा पनि लागु गर्ने, तर संविधान बमोजिम सिर्जना गर्नु पर्ने नयाँ संस्था/संगठन एवं निकाय र नयाँ सेवा विस्तार गर्नमा भने बाधा नपर्ने ।
* संघीयता कार्यान्वयनको सन्दर्भमा सम्बन्धित सबै निकायहरुले कानून तर्जुमा गर्दा मितव्ययिता र प्रभावकारिता अवलम्बन गर्ने, साथै भावी संगठन संरचना तयार गर्दा न्यूनतम आकारको संगठन संरचना सिर्जना गर्न ध्यान दिने ।
* नेपालको संविधान को धारा २३४ र २३५ समेतलाई मध्येनजर गरी संघ, प्रदेश र स्थानीय तह विचको अन्तरसम्बन्ध तथा वित्तीय अन्तरसम्बन्धको खाका तयार गर्ने ।
* संविधानको अनुसूचीमा उल्लिखित अधिकारको सूची र तहगत अन्तरसम्बन्ध मिल्ने गरी विद्यमान राष्ट्रसेवक कर्मचारीहरुको कार्यविवरण मिलान गरी कर्मचारी समायोजनको तयारी गर्ने ।
* संघीयता, प्रशासन पुनःसंरचना र सेवाप्रवाहसँग सम्बन्धित विषयमा वैदेशिक अध्ययन भ्रमणमा जानुपुर्व अध्ययन गर्नु पर्ने सम्बद्ध विषयमा संघीयता कार्यान्वयन तथा प्रशासन पुनःसंरचना समन्वय समिति वा सो समितिले तोकेका पदाधिकारीसंग समन्वय गर्नु पर्नेछ । अध्ययन भ्रमणवाट फर्के पछि सो को प्रतिवेदन समन्वय समितिमा पेश गर्नु पर्ने ।